Наоружани човек () је миса признатог велшког композитора Карла Џенкинса, са поднасловом „Миса за мир“. Џенкинс је компоновао "Наоружаног човека" 1999. године по наруџбини "Краљевског музеја оружја" за прославу Миленијума, а и ради обележавања премештања музеја из Лондона у Лидс. Посвећен је жртвама косовске кризе. Попут "Ратног реквијема" Бенџамина Бритна пре њега, он је у основи антиратни комад и заснован је на католичкој миси коју Џенкинс комбинује с другим изворима, углавном народном песмом из 15. века -{„L'homme armé”}- у уводном и последњем делу. Написана је за четворогласни мешовити хор са солистима (сопран и муезин) и симфонијским оркестром. Гaj Вилсон, тада мајстор музеја, одабрао је текстове за мису. Поред одломака из Свете мисе, текст садржи речи из других верских и историјских извора, укључујући исламски позив на молитву, библију (Псалме и Откривење) и Махабхарату. У делу су коришћени стихови Радјарда Киплинга, Алфреда Тенисона и Санкичи Тогеа, јапанског песника који је преживео бомбардовање Хирошиме, али је преминуо неколико година касније од леукемије.